Lugupeetud koostööpartnerid

20.06.2025

Täname Teid, et saatsite oma ettepanekud kohtunike 2026. aasta koolitusprogrammile. Meile laekunud sisendit arvesse võttes koostas Riigikohtu õigusteabe- ja koolitusosakond kirjaga kaasas oleva programmi projekti, mida oma kevadisel kokkusaamisel arutas koolitusnõukogu. See on mahuka tööprotsessi vili, milles kajastub ka teie kaastöö. Saadame projekti Teile tutvumiseks ja vajadusel ettepanekute tegemiseks.

Kui soovite programmis esile tõsta Teie jaoks prioriteetseid koolitusi või välja tuua, missuguseid küsimusi konkreetsel väljapakutud koolitusel käsitleda tuleks, siis võtame ettepanekud tänuga kaalumisele. Hea koolitaja soovitust hindame samuti. Kui mõni Teile tähtis teema on katmata, siis lisage palun ka see tähelepanek.

Palume Teie ettepanekuid **31. augustiks 2025** aadressil liina.reisberg@riigikohus.ee.

Teie tagasisidet ootama jäädes

Liina Reisberg

(Allkirjastatud digitaalselt)